cyanic-selkie/wikianc huggingface dataset:
திருவாரூர் புத்தகத் திருவிழா 2023
புத்தகங்களை கையில் எடுத்து படிக்கும் பழக்கத்தை ஊக்குவிக்க வேண்டும் என்ற நோக்கத்தை இலக்காகக் கொண்டு மாவட்டந்தோறும் புத்தகத் திருவிழாக்கள் மற்றும் இலக்கியத்  திருவிழாக்கள் நடத்தப்படும் என்று தமிழக முதல்வர் மு.க. ஸ்டாலின் அறிவித்தார். இதன் தொடர்ச்சியாக இந்தியாவின் தமிழ்நாடு மாநிலத்திலுள்ள திருவாரூர் நகரத்தில் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கமும் திருவாரூர் மாவட்ட நிர்வாகமும் இணைந்து இப்புத்தகத் திருவிழாவை திருவாரூரில் நடத்தின. திருவாரூர் புதிய பேருந்து நிலையத்திற்கு அருகில் அமைந்திருக்கும் எசு.எசு. நகரில் இப்புத்தகத் திருவிழா நடைபெற்றது. அரசு சார்பில் புத்தகத் திருவிழாவிற்கு ரூ.12 லட்சம் நிதி ஒதுக்கீடு செய்யப்பட்டது. இத்துடன் பல்வேறு கல்வி நிறுவனங்களும் நன்கொடையாளர்களும் வழங்கிய நிதி உதவியுடன் இத்திருவிழாவிற்கான ஏற்பாடுகள் செய்யப்பட்டன.
புத்தகத் திருவிழாவில் சுமார் 60- எண்ணிக்கைக்கும் மேற்பட்ட அரங்குகள் அமைக்கப்பட்டன. ரூ.10 முதல் 1000- ரூபாய்க்கும் மேற்பட்ட விலையிலான புத்தகங்கள் விற்பனை செய்யப்பட்டன. கலை, இலக்கியம், வரலாறு, புராணம், இதிகாசம், சமுதாயம், நவீன இலக்கியம், தன்னம்பிக்கை, சுய முன்னேற்றம், சரித்திர நாவல்கள், சமூக நாவல்கள், அரசு வேலைவாய்ப்பு தேர்வுக்கான நூல்கள், ஆட்சிப்பணி தேர்வு தொடர்பான வழிகாட்டி புத்தகங்கள், குழந்தைகள் முதல் பெரியவர்கள் வரை அனைத்து வயதினருக்கும் ஏற்ற வகையில் ஆயிரக் கணக்கான தலைப்புகளில் இலட்சக்கணக்கான புத்தகங்கள் விற்பனைக்கு வைக்கப்பட்டிருந்தன.
திருவாரூர் மாவட்ட நிர்வாகம் சார்பில் இந்த புத்தக திருவிழாவில் கலந்து கொள்ளும் மக்களுக்கென சில சிறப்பு ஏற்பாடுகளும் செய்யப்பட்டன. புத்தக திருவிழாவில் மாவட்டம் முழுவதும் உள்ள அரசு மற்றும் தனியார் பள்ளி கல்லூரி மாணவ மாணவிகள், பெற்றோர்கள் பொதுமக்கள் என பல தரப்பினரும் வந்து பார்வையிடவும் வசதிகள் செய்யப்பட்டன.
தமிழ்நாடு சிறைகள் மற்றும் சீர்திருத்த பணிகள் துறை சார்பில் கூண்டுக்குள் வானம் என்கிற பெயரில் அரங்கம் ஒன்று அமைக்கப்பட்டது. இங்கு புத்தக தானப் பெட்டி என்று குறிப்பிடப்பட்டு அட்டைப்பெட்டி ஒன்றும் வைக்கப்பட்டது. புத்தக திருவிழாவிற்கு வருவோர் சிறந்த கருத்துடைய புத்தகங்களை வாங்கி இந்த பெட்டியில் தானமாக போடவும் அப்புத்தகங்களை தமிழ்நாடு முழுவதும் உள்ள சிறை கைதிகளுக்கு வழங்கவும் ஏற்பாடு செய்யப்பட்டது.
முன்னெடுப்புகள்
முன்னதாக புத்தகத் திருவிழாவிற்கான ஆலோசனைக் கூட்டம் ஆட்சியர் சாருஸ்ரீ தலைமையில் நடைபெற்றது. மாவட்ட வருவாய் அலுவலர் ப. சிதம்பரம் முன்னிலை வகித்தார். ஆலோசனைக் கூட்டத்தில் சேவை சங்கங்கள், தமிழ் அமைப்புகள், தன்னார்வ நிறுவனங்கள், பொதுநல அமைப்புகள், அரசுத்துறை அலுவலர்கள் பங்கேற்று தங்களின் கருத்துக்களை வெளிப்படுத்தினர். நிகழ்வில், கோட்டாட்சியர் சங்கீதா, பொதுநல அமைப்பினர், தமிழ் அமைப்பினர் உள்ளிட்ட பலரும் பங்கேற்றனர்.
புத்தக திருவிழாவில் மாவட்டம் முழுவதும் உள்ள அரசு மற்றும் தனியார் பள்ளி கல்லூரி மாணவ மாணவிகள், பெற்றோர்கள் பொதுமக்கள் என பல தரப்பினரும் வந்து பார்வையிட்டனர்.
சோடியம் ஐதரோசெலீனைடு
சோடியம் ஐதரோசெலீனைடு (Sodium hydroselenide) என்பது 	NaSeH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், செலீனியம், ஐதரசன் அணுக்கள் சேர்ந்து இச்சேர்மம் உருவாகிறது.
திருவாரூர் புத்தகத் திருவிழா 2023
கலையும் கருத்துரையும்
புத்தகத் திருவிழாவில் மாலை நேரங்களில் சிந்தனையாளர்கள் பேச்சாளர்கள் பங்குபெறும் கருத்தரங்கு மற்றும் பள்ளி கல்லூரி மாணவ மாணவிகள் பங்குபெறும் பேச்சு கட்டுரை கவிதை உள்நிட்ட போட்டிகள் தினம் தோறும் நடத்தப்பட்டன. கவிஞர் மேரி சுரேஷ் எழுதிய மனச்சிப்பாயின் நகர்வு என்ற கவிதை நூல் ஒன்றும் வெளியிடப்பட்டது. இந்நூலை பவா செல்லத்துரை வெளியிட மாவட்ட ஆட்சித்தலைவர் பெற்றுக் கொண்டார். இறுதி நாளில் பைங்காட்டூர் தங்க கிருஷ்ணமூர்த்தி குழுவினரின் சத்யசோதனை என்ற நாடகம் நடத்தப்பட்டது. விழா நடைபெற்ற ஒன்பது நாள்களும் மாவட்ட ஆட்சித்தலைவர் விழாவில் பங்கேற்றார் என்பது கூடுதல் சிறப்பாகும்.
சோடியம் ஐதரோசெலீனைடு
தயாரிப்பு
சோடியம் போரோ ஐதரைடுடன் செலீனியத்தைச் சேர்த்து ஒடுக்க வினைக்கு உட்படுத்துவதன் மூலம் சோடியம் ஐதரோசெலீனைடை உருவாக்கலாம்: சோடியம் ஈத்தாக்சைடுடன் ஐதரசன் செலீனைடைச் சேர்த்து வினைப்படுத்தியும் மாற்று முறையில் இதை தயாரிக்கலாம்: சோடியம் ஐதரோசெலீனைடு சேமிப்பிற்காக தயாரிக்கப்படுவதில்லை. மாறாக உற்பத்தி செய்யப்பட்ட உடனேயே பயன்படுத்தப்படுகிறது.
பண்புகள்
சோடியம் ஐதரோசெலீனைடு நீர் அல்லது எத்தனாலில் கரைகிறது. சோடியம் ஐதரோசெலீனைடு ஈரப்பதமான காற்றில் சோடியம் பாலிசெலினைடு மற்றும் தனிம செலீனியமாக மாற்றப்படுகிறது.
திருவாரூர் புத்தகத் திருவிழா 2023
மேற்கோள்கள்
பகுப்பு:2023 நிகழ்வுகள் பகுப்பு:திருவாரூர் மாவட்டம் பகுப்பு:தமிழ்நாட்டில் புத்தகக் கண்காட்சிகள்
சோடியம் ஐதரோசெலீனைடு
பண்புகள்
சோடியம் ஐதரோசெலீனைடு சிறிதளவு ஒடுக்கும் பண்புகளையும் கொண்டுள்ளது.
மேற்கோள்கள்
'''
பகுப்பு:சோடியம் சேர்மங்கள் பகுப்பு:செலீனைடுகள்
மக்களின் துணையோடு மரணத்தை வென்றேன் (நூல்)
மக்களின் துணையோடு மரணத்தை வென்றேன் என்பது தமிழில் வெளிவந்த ஒரு சுயசரிதை நூலாகும். இது தமிழகத்தில் நக்சலைட் இயக்கத்தை நிறுவியவர்களில் ஒருவரான புலவர் கலிய பெருமாள் எழுதிய சுயசரிதை நூலாகும்.
நூல்பற்றி
இந்நூலின் அணிந்துரையில் கோவை ஈஸ்வரனின் சில வரிகள்: "சாவுக்கஞ்சாது பல சாகசங்கள் புரிந்த மாவீரனின் வரலாறு ஒரு புரட்சிகர நெடும்பயணமாகும். தனது வியத்தகு வாழ்வியல் அனுபவங்களை அவர் இந்த நூலில் பதிவு செய்துள்ளார். அவர்பட்ட பாடுகளை, அனுபவித்த துன்பங்களை வரலாற்றின் இரத்த வரிகளாக நாம் காணும்போது நமது விழிகள் கோபத்தால் சிவக்கின்றன. கண்ணீரால் குளமாகின்றன. சில நேரங்களில் இப்படிபட்ட வீர வாழ்வா என வியப்பில் நம் விழி புருவங்கள் உயர்கின்றன."
உசாத்துணை
மக்களின் துணையோடு மரணத்தை வென்றேன், புலவர் கலிய பெருமாள், முதல் பதிப்பு 2006, செந்தீ பதிப்பகம், 80,முதன்மைச் சாலை, பெண்ணாடம்-606105, திட்டக்குடி வட்டம், கடலூர் மாவட்டம். பகுப்பு:2006 தமிழ் நூல்கள் பகுப்பு:தன்வரலாற்றுத் தமிழ் நூல்கள்
சேரிங் கிராசு, ஊட்டி
சேரிங் கிராசு (Charring Cross, Ooty) என்பது தேசிய நெடுஞ்சாலை 67 (இந்தியா) இல் உள்ள ஒரு சந்திப்பாகும். இங்கு வணிகச் சாலையையும், தமிழ்நாட்டின் ஊட்டியில் உள்ள ஊட்டி - குன்னூர் சாலையையும் சந்திக்கிறது. இது ஊட்டியின் மிக முக்கியமான மற்றும் அழகான இடங்களில் ஒன்றாகக் கருதப்படுகிறது. சேரிங் கிராசு பகுதியில் முக்கிய அடையாளமாக இருப்பது காந்தி சிலை ஆகும்.
வெளி இணைப்புகள்
பகுப்பு:தமிழ்நாட்டில் சாலைகள் பகுப்பு:உதகமண்டலம்
கேடயச் சுரப்பி
கேடயச் சுரப்பி அல்லது தைராய்டுச் சுரப்பி (Thyroid gland) என்பது உடலில் உள்ள மிகப்பெரிய அகச்சுரப்பிகளுள் ஒன்று. இது மனிதன் உள்ளிட்ட அனைத்து முதுகெலும்பிகளிலும் காணப்படும் முக்கியச் சுரப்பி ஆகும்.
படிவளர்ச்சி
கேடயச்சுரப்பியின் உயிரணுக்கள் ஆரம்பகால அயோடைடு செறிவாக்கும் செரிமானமண்டலச் உயிரணுக்களிலிருந்து பரிணமித்திருக்கின்றன. ஆதிகால உயிரினம் கடலில் வாழ்ந்ததால் அவைகளுக்கு அயோடைடைச் செறிவுபடுத்தி வைக்கும் உயிரணுக்கள்  தேவைப்பட்டிருக்கின்றது.இந்த அயோடைடு ஆக்சிசனேற்ற எதிர்ப்பியாகச்  செயல்பட்டிருக்கிறது. பின்னாளில் உயிர்கள் கடல்நீரை விட்டு நன்னீருக்கு வந்தபோது அவற்றுக்கு அயோடைடு தட்டுப்பாடு ஏற்பட்டிருக்கிறது. இதைச் சரிசெய்யத் தங்கள் ஆதிகால அயோடைடு செறிவாக்கும் செல்களைப் பயன்படுத்தின. அடுத்ததாக தைராக்சின் இயக்குநீரை வெப்பஉருவாக்குதலுக்கும் பயன்படுத்த துவங்கின.
உடற்கூறு இயல்
இச்சுரப்பி இரண்டு கதுப்புகளைக் கொண்டது. இக்கதுப்புகள் மூச்சுக்குழலின் மேல் பகுதியில் இரு பக்கங்களிலும் உள்ளன. இக்கதுப்புகள் குறுகிய இஸ்துமஸ்(isthmus) எனும் தைராய்டு திசுவினால் இணைக்கப்படுகின்றது. இ‌து கேடயக் குருத்தெலும்புக்கு கீழே மோதிரவுருக் குருத்தெலும்பின் மட்டத்தில் அமைந்துள்ளது. இதன் எடை 20 கிராம்
இழையவமைப்பு
இவ்வுறுப்பு அதிகளவு இரத்தத் தந்துகிகளைக் (குருதி நுண்குழாய்களைக்) கொண்டுள்ளதால் வெட்டுத் தோற்றத்தில் அருகில் உள்ள பிற இழையங்களை விட மிகச் சிவப்பாய் காணப்படும். இதனுள் பல கோள வடிவ நுண்குமிழ் (Follicle) அமைப்புக்கள் உண்டு. இவற்றின் சுவரில் கூம்பு வடிவ உயிரணுக்களுண்டு. நுண்குமிழ்களின் நடுவில் ஓர் இடைவெளி உண்டு. அவ்விடம் தைரோகுளோபுலின் எனும் (Thyroglobulin) புரோட்டீனால்  நிரம்பியிருக்கும். இப்பகுதி அதிக அளவில் தைராயிடு இயக்குநீரைத் தேக்கிவைக்கக் கூடியது.
சுரக்கப்படும் வளரூக்கிகளும் அவற்றின் பணிகள்
தைராக்சின் (T3), நான்கு அயோடோ தைரோனைன் (T4) மற்றும் கால்சிடோனின் ஆகிய இயக்குநீர்கள் கேடயச் சுரப்பியால்  சுரக்கப்படுகின்றன. தைராக்சின் வளர்சிதை மாற்றத்தை நெறிப்படுத்துவதுடன், உடலின்  பிற தொகுதிகளின் வளர்ச்சியையும், செயற்பாட்டு வீதத்தையும் பாதிக்கின்றது. (T3), (T4) ஆகிய இரு வளரூக்கிகளிலும் அயடீன் முக்கிய கூறாக உள்ளது. கால்சிடோனின் உடலில் கால்சியச் சமநிலையைப் பேண உதவுகின்றது.
பகுப்பு:உடல் உள்ளுறுப்புகள் பகுப்பு:அகச்சுரப்பித் தொகுதி பகுப்பு:சுரப்பிகள் பகுப்பு:மனிதத்தலையும், கழுத்தும்
கரிசூழ்ந்தமங்கலம் கசமாடன் கோயில்
கரிசூழ்ந்தமங்கலம் கசமாடன் கோயில் தமிழ்நாட்டில் திருநெல்வேலி மாவட்டம், கரிசூழ்ந்தமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கசமாடன் சன்னதியும், கசமாடன், சுடலை, முண்டேஸ்வரன், இசக்கியம்மன், சின்னதம்பி, பிரம்மசக்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் கொடை விழா திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
த லொஸ்ட் வீக்கென்ட் (திரைப்படம்)
த லாஸ்ட் வீக்கென்ட் (The Lost Weekend) 1945 இல் வெளியான அமெரிக்க நாடகத் திரைப்படமாகும். சார்ல்ஸ் பிராக்கேட் ஆல் தயாரிக்கப்பட்டு பில்லி வில்டர் ஆல் இயக்கப்பட்டது. ரே மில்லன்ட் ஜேன் வைமேன் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1945 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:தங்கப் பனை விருது பெற்ற திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்கத் திரைப்படங்கள்
சியாம் (நடிகர்)
சியாம் (10 நவம்பர் 1989) என்பவர் தமிழ்நாட்டு தொலைக்காட்சி நடிகர் ஆவார். இவர் 2013ஆம் ஆண்டு முதல் புதுக்கவிதை, பொன்னூஞ்சல் (2016), லட்சுமி கல்யாணம் (2017), கண்ணம்மா (2018), ஈரமான ரோஜாவே போன்ற பல தொலைக்காட்சி தொடர்களில் நடித்ததன் மூலம் தமிழர்கள் மத்தியில் அறியப்படும் தொலைக்காட்சி நடிகர் ஆவார்.
நடிப்புத் துறை
இவர் 2013ஆம் ஆண்டு விஜய் தொலைக்காட்சி யில் ஒளிபரப்பான புதுக்கவிதை என்ற தொடரின் மூலம் நடிகராக அறிமுகமானார். அதை தொடர்ந்து விஜய் தொலைக்காட்சியில் ஜோடி நம்பர் 1 பகுதி 8 என்ற நடன போட்டி நிகழ்ச்சி, சரவணன் மீனாட்சி 2, களத்து வீடு போன்ற தொடர்களில் கதாபாத்திர நடிகராக நடித்துள்ளார். 2016 இல் சன் தொலைக்காட்சியில் பொன்னூஞ்சல் என்ற தொடரில் அருண் என்ற கதாபாத்திரத்தில் நடித்துள்ளார். இதே ஆண்டில் அச்சம் என்பது மடமையடா என்ற தமிழ் திரைப்படத்தின் மூலமாக திரைத்துறைக்கு அறிமுகமானார். இந்த திரைப்படத்தின் தெலுங்கு பதிப்பிலும் இவரே நடித்துள்ளார் என்பது குறிப்பிடத்தக்கது.
2017ஆம் ஆண்டில் முதல் முறையாக இரண்டாவது முன்னணி கதாநாயகனாக லட்சுமி கல்யாணம் என்ற தொடரில் அஜய் என்ற கதாபாத்திரத்தில் அஸ்வின் குமார், தீபிகா, சத்யா சாய், யுவராணி போன்ற பல நடிகர்களுடன் இணைந்து நடித்துள்ளார். அதை தொடர்ந்து 2018 இல் நெஞ்சம் மறப்பதில்லை என்ற தொடரில் சந்தோஷ் என்ற கதாபாத்திரத்திலும், ஜெயா தொலைக்காட்சியில் இரண்டாவது முன்னணி கதாநாயகனாக கோபுரங்கள் சாய்வதில்லை என்ற தொடரிலும் நடித்துள்ளார். இதே ஆண்டில் ராஜ் தொலைக்காட்சியில் கண்ணம்மா என்ற தொடரில் முதல் முறையாக கதாநாயகனாக நடித்தார். அந்த தொடர் பெரிய அளவு வெற்றி பெறாத காரணத்தால் பாதியில் நிறுத்தப்பட்டது.
2019 இல் என்ற தொடரில் ஈரமான ரோஜாவே என்ற கதாபாத்திரத்தில் கயாத்திரிக்கு ஜோடியாக நடிக்கின்றார். இந்த தொடரில் இவர்களின் நடிப்பு பலரால் கவரப்பட்டது. அரண்மனை கிளி என்ற தொடரிலும் செல்வம் என்ற பாத்திரத்தில் நடிக்கின்றார்.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ் தொலைக்காட்சி நடனப்போட்டி போட்டியாளர்கள் பகுப்பு:தமிழ்த் திரைப்பட நடிகர்கள்
லா எசுப்பானியோலா
லா எசுப்பானியோலா அல்லது லா இஸ்பானியோலா அல்லது லா இச்பானியோலா ( La Española) என்பது கரீபியன் கடலில் உள்ள ஒரு முக்கியமான தீவு ஆகும். கியூபாவிற்கு அடுத்த இரண்டாவது பெரிய தீவு. சுமார் 76,480 ச. கி. பரப்பளவுள்ள இந்த தீவில்தான் இலத்தீன் அமெரிக்க நாடுகளான எயிட்டி மற்றும் டொமினிக்கன் குடியரசு ஆகிய நாடுகள் அமைந்துள்ளன. இந்த தீவை முதலில் கண்டுபிடித்த(1492 & 1493), ஐரோப்பிய பயணி கொலம்பசு ஆவார். அவர் 1492 ஆம் ஆண்டு இந்த தீவை கண்டுபிடித்ததை தொடர்ந்து இந்த தீவு எசுப்பானியர்களால் காலனியாக்கம் செய்யப்பட்டது. 1697 ஆம் ஆண்டு லா எசுப்பானியோலாவின் மேற்கு பகுதி (தற்போதைய எயிட்டி) பிரான்சியர்கள் வசம் சென்றது. இரண்டு நாடுகளை உள்ளடக்கியுள்ள இந்த தீவு கரீபியன் தீவு என்றும் அழைக்கப்படுகிறது.
டாம் ஹால் (சமர்செட் துடுப்பாட்டக்காரர்)
டாம் ஹால்  Tom Hall , பிறப்பு: ஆகத்து 19, 1930, இறப்பு: ஏப்ரல் 21 1984),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 66 முதல்தர துடுப்பாட்டப் போட்டிகளில் கலந்து கொண்டுள்ளார். 1949-1958 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாம் ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 23, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1930 பிறப்புகள் பகுப்பு:1984 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
வெரென் விதி
சில குறிப்பிடத்தக்க வரலாற்று எடுத்துக்காட்டுகள் பூட்டுதலில்லா நிறுத்த அமைப்பு, மின்னணு நிலைத்தன்மை கட்டுப்பாடு, காற்றுப் பை ஆகியவை முதன்முதலில் உயர்தர ஆடப்பர சொகுசு வாகனங்களில் இருந்தன. ஆனால் பிறகு பொதுவான தானுந்துகளில் இடம்பெறும் வகையிலானவையாக ஆயின.
உணர்வின்மை
உணர்வின்மை அல்லது உணர்வில்லா தன்மை (Apathy, impassivity or perfunctoriness) எனபது எவ்வித உந்துதலும் இன்றி உணர்வுகளை வெளிப்படுத்தாத தன்மையாகும். உணர்வில்லாதவர்கள் சமூக, பொருளாதாரம், இறை, சமயம், மதம், தத்துவரீதியான, புறம், அகம் என்று எந்த ஒரு விசயத்திலும் ஒரு ஈடுபாடு காட்டாது இருப்பர்.
மனவழுத்தம்
மனவியல் வல்லுநரும் மனவியல் நல எழுத்தாளருமான ஜான் மேக்மானமி (John McManamy) என்பவர் மனவியல் நிபுனர்கல் நேரடியாக உணர்வின்மையினை அனுகாமல் மன அழுத்தத்தினை மட்டும் குணமாக்க முயலுவதாகக் கூறுகிறார். எதைப்பற்றியும் கண்டுகொள்ளா இயல்புடைய இந்த உணர்வில்லாதவர்கள் பின்விளைவுகளைப்பற்றியும் கண்டுகொள்வதில்லை. இவர் இவ்வாறான நபர்கள் எதையும் முடிக்கவோ சாதிக்கவோ இயலாது, அதனைப்பற்றி கவலையும் படாதிருப்பர் எனவும் கூறுகிறார்.
உசாத்துணை
பகுப்பு:மனித உணர்வுகள் பகுப்பு:உணர்ச்சிகள் பகுப்பு:அசாதாரண உளவியல்
அனத்தோலியா
அனத்தோலியா அல்லது சின்ன ஆசியா (Anatolia அல்லது Asia Minor) என்று அழைக்கப்படும் நிலம் அல்லது நிலப்பரப்பு மேற்கு மேற்காசியாவில் தற்காலத்தில் துருக்கி என்னும் நாட்டின் பெரும்பகுதியும் அதனைச் சூழ்ந்த இடத்தையும் குறிக்கும். அனத்தோலியாவின் கிழக்கிலும், மேற்கிலும் ஏஜியன் கடலும், வடக்கே கருங்கடலும், வடகிழக்கே [[காக்கேசியாவும், தென்கிழக்கே ஈரானிய மேட்டுநிலமும், தெற்கே நடுநிலக் கடலும் எல்லைகளாக கொண்டது.
இவ்விடம் பல கலைப் பண்பாடுகளின் உறைவிடமாக வரலாற்றில் நெடுங்காலம் இருந்து வந்துள்ளது. அக்காடியன், அசிரியர்கள், இட்டைட்டு பேரரசு, திரையன் (Trojan), பிரிகியன் (Phrygian), இலிடியன் (Lydian), கிரேக்கம், அகாமனிசியப் பேரரசு (Achaemenid), ஆர்மீனியா, உரோமானியர், குர்து மக்கள், பைசாந்தியம், அனத்தோலியன் செல்யூக்கு (Anatolian Seljuk), உதுமானியம் ஆகிய பண்பாடுகள் இவ்விடத்தில் வளர்ந்து மலர்ந்தன.
மேற்கோள்கள்
பகுப்பு:ஆசியா பகுப்பு:துருக்கி பகுப்பு:ஆர்மீனியாவின் புவியியல் பகுப்பு:துருக்கியின் புவியியல்
நாகதானா சட்டமன்றத் தொகுதி
நாகதானா சட்டமன்றத் தொகுதி (Nagthan Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது விஜயபுரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். பிஜாப்பூர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 31 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பிஜாப்பூர் மாவட்டம்
சஹீட் மஹ்முத்
சஹீட் மஹ்முத் (Shahid Mahmood, பிறப்பு: மார்ச்சு 17 1939), பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 66 முதல்தர துடுப்பாட்டப் போட்டிகளிலும் கலந்து கொண்டுள்ளார். 1962 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1939 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
குடிசாதனப்பள்ளி கங்கம்மன் கோயில்
குடிசாதனப்பள்ளி கங்கம்மன் கோயில் தமிழ்நாட்டில் கிருஷ்ணகிரி மாவட்டம், குடிசாதனப்பள்ளி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உலக செஞ்சிலுவை மற்றும் செம்பிறை நாள்
250px|thumb|அனைத்து நாடுகள் <font color=RED>செஞ்சிலுவை மற்றும் <font color=RED>செம்பிறை இயக்கத்தின் சின்னங்கள் right|thumb|ஜீன் ஹென்றி டியூனண்ட், செஞ்சுலுவைச் சங்கத்தின் தந்தை
உலக செஞ்சிலுவை மற்றும் செம்பிறை நாள் (International Red Cross and Red Crescent Day) மே 8ஆம் நாளன்று அனைத்து நாடுகளிலும் கொண்டாடப்பட்டு வருகிறது. முதலாவது நோபல் விருதைப் பெற்றவரும் செஞ்சிலுவைச் சங்கத்தின் ஆரம்பகர்த்தாவுமான ஹென்றி டியூனாண்ட் (Henry Dunant) அவர்களின் பிறந்த நாளான (மே 8, 1828) இந்நாள் 1948 ஆம் ஆண்டிலிருந்து சிறப்பு நாளாக அங்கீகரிக்கப்பட்டது.
வரலாறு
முதலாம் உலகப் போரின் பின்னர் சமாதானத்துக்கான தேவை உணரப்பட்டது. செக்கோசிலோவாக்கியாவில் சமாதானத்தை வலியுறுத்தி 1922 இல் ஈஸ்டர் திருநாளுக்காக மூன்று நாள் யுத்த நிறுத்தத்துக்கான வேண்டுகோள் விடப்பட்டது. இதுவே பின்னர் செஞ்சிலுவை மற்றும் செம்பிறை நாளாக அநுசரிக்கத் தூண்டுதலாக அமைந்தது. 1934 ஆம் ஆண்டு டோக்கியோவில் இடம்பெற்ற செஞ்சிலுவைச் சங்கத்தினரின் 15வது அனைத்துலக மாநாட்டில் இது கவனத்தில் எடுத்துக்கொள்ளப்பட்டது. இருப்பினும் 1948 ஆம் ஆண்டிலேயே இந்நாளை செஞ்சிலுவைச் சங்கத்தை ஆரம்பித்தவரான ஹென்றி டியூனண்ட்டின் நினைவாக ஆண்டுதோறும் கொண்டாடும் தீர்மானம் எடுக்கப்பட்டது. முதலில் இந்நாள் செஞ்சிலுவைச் சங்க நாள் என்றே அழைக்கப்பட்டது. எனினும் பின்னர் பல மாற்றங்களுக்குள்ளாகி 1984 இல் இருந்து இந்நாள் உலக செஞ்சிலுவை மற்றும் செம்பிறை நாள் என அழைக்கப்படுகிறது.
வெளி இணைப்புகள்
பகுப்பு:மே சிறப்பு நாட்கள் பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
த சாடோ
த சாடோ (The Shadow) திரைப்படம் 1994 ஆம் ஆண்டில் வெளிவந்த ஆங்கிலத் திரைப்படமாகும்.1937 ஆம் ஆண்டு வால்டர் பி.கிப்சன் உருவாக்கிய கதாபாத்திரமான சாடோவே 1994 ஆம் ஆண்டு வெளிவந்த இத்திரைப்படத்தின் கருவாகும் 40 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் வரைபடக் கதைகள் பாணியில் அமைந்திருந்தது குறிப்பிடத்தக்கது.
வகை
நாவல்படம் / தற்காப்புக்கலைப்படம்
கதை
முதலாம் உலகப்போரில் அமெரிக்க இராணுவீரனாகப் பணியாற்றும் லாமொண்ட் கிரான்ஸ்டொன் (அலெக் பால்ட்வின்) போரில் ஏற்படும் வெறுப்புணர்வாலும் அலுப்புகளினாலும் போரிலிருந்து விலகி திபெத்து நாட்டில் போதைப் பொருட்களை விற்பவனாகவும் மேலும் பல தீய செயல்களிலும் ஈடுபடுபவனாகவும் விளங்குகின்றான்.இதற்கிடையில் அங்கு ஒரு புத்த மதப் பிக்குவினைச் சந்தித்துக்கொள்ளும் அவன் அங்கிருந்து மனதை ஒருங்கு நிலைப்படுத்தும் யுக்திகளை அறிந்தும் கொள்கின்றான்.அங்கிருந்து திருந்திய மனதுடையவனாகச் செல்லும் லாமொண்ட் அமெரிக்காவில் ஏற்படும் தீய சம்பவங்களையும் பிரச்சனைகளையும் தீர்ப்பதற்காக இரவு நேரங்களில் போராடவும் செய்கின்றான்.இச்சமயம் அங்கு வரும் ஜென்ஹிஸ் கானின் சீடனான ஷிவான் கானால் பலமுறை தாக்குதலுக்கு உட்படுத்தப்படுகின்றான் லாமொண்ட்.பல தந்திர மாஜாயாலச் சக்திகளைப் பெற்றிருந்த ஷிவான் கான் லாமொண்டின் மனதினை அவன் கட்டுப்பாடிற்குள் கொண்டுவருவதற்காக முயற்சிகளும் செய்கின்றான்.இவற்றை எவ்வாறு எதிர்கொள்கின்றான் லாமொண்ட் என்பதே திரைக்கதையின் முடிவாகும்.
சிவரஞ்சனி (நடிகை)
சிவரஞ்சனி (இவரது மேடைப் பெயரான ஊஹா (Ooha) என்றும் அறியப்படுகிறார்) என்பவர் ஒரு முன்னாள் இந்திய நடிகை ஆவார். இவர் 1990 முதல் 1999 வரை பல தெலுங்கு மற்றும் தமிழ் படங்களில் நடித்துள்ளார். நடிகர் ஸ்ரீகாந்தை திருமணம் செய்து கொண்ட இவருக்கு ரோஷன், மேதா, ரோஹன் ஆகிய மூன்று பிள்ளைகள் உள்ளனர்.
யுக்தா முகி
யுக்தா முகி (Yukta Mookhey) (பிறப்பு அக்டோபர் 7, 1979 பெங்களூரூ, இந்தியா) ஒரு இந்திய நடிகையும், விளம்பரத் தாரகையும் ஆவார். 1999 ஆம் ஆண்டில் நடைபெற்ற உலக அழகிப்போட்டியில் வெற்றியாளரும் ஆவார். முன்னதாக 1999 ஆம் ஆண்டில் அவர் பெமினா இந்திய அழகியாகவும் முடிசூட்டப்பட்டுள்ளார்.
முகி இந்தியாவில் சிந்து இன குடும்பத்தில் பெங்களுருவில் பிறந்தார். முகி தனக்கு ஏழு வயது வரும் வரை துபாயில் வளர்ந்தார். முகியின் குடும்பம் 1986 ஆம் ஆண்டு மும்பைக்குத் திரும்பினர். முகியின் தாயார் அரூணா, மும்பை, சாந்தா குரூசில் ஒரு அழகு நிலையம் நடத்தினார். முகியின் தந்தை ஒரு துணி நிறுவனத்தில் நிர்வாக இயக்குநராகப் பணிபுரிந்தார்.
பள்ளிப்படிப்பிற்குப் பிறகு, யுக்தாமுகி வி. ஜி. வாசே கலை, அறிவியல் மற்றும் வணிகவியல் கல்லூரியில் விலங்கியல் படித்தார். மேலும், கணினி அறிவியலில் ஒரு பட்டயப்படிப்பையும் முடித்தார். இவற்றோடு கூட இந்துஸ்தானி இசையையும் மூன்றாண்டுகள் பயின்றார்.
உலக அழகி
1999 ஆம் ஆண்டு, திசம்பர் 4 ஆம் நாள் இலண்டன் ஒலிம்பியாவில் நடைபெற்ற 49 ஆவது உலக அலகி அணிவகுப்பில் மற்ற நாடுகளிலிருந்து பங்குபெற்ற 93 போட்டியளர்களை தோற்கடித்து யுக்தாமுகி உலக அழகி 1999யாக முடிசூட்டப்பட்டார். அவர் 1966 ஆம் ஆண்டில் இரெய்டா ஃபாரியா, 1994 ஆம் ஆண்டில் ஐஸ்வர்யா ராய் மற்றும் 1997 இல் டயானா ஹெய்டன் ஆகியோரின் வரிசையில் உலக அழகியாகத் தேர்வு செய்யப்பட்ட நான்காவது இந்தியப் பெண்மணி ஆவார்.
தொழில் வாழ்க்கை
முகி திரைத்துறையில் 2001 ஆம் ஆண்டு இயக்குநர் எழில் இயக்கத்தில் அஜீத் குமார், ஜோதிகா முக்கியக் கதாபாத்திரங்களில் நடித்த பூவெல்லாம் உன் வாசம் படத்தில் ஒரு பாடலுக்கு மட்டும் வரும் பாத்திரமாக அறிமுகமானார். பாலிவுட் என அழைக்கப்படும் இந்தி திரையுலகில் தனது அறிமுகப்படமான பியாசா மூலம் 2002 ஆம் ஆண்டில் அறிமுகமானார். இத்திரைப்படம் வசூல்ரீதியாக வெற்றியடையவில்லை. 2005 ஆம் ஆண்டில், இவர் மேம்சாப் மற்றும் லவ் இன் ஜப்பான் ஆகிய இந்தி திரைப்படங்களிலும் 2006 ஆம் ஆண்டில், கத்புடலி எனும் இசைக் காணொலியிலும் நடித்துள்ளார்.
தனிப்பட்ட வாழ்க்கை
2008 ஆம் ஆண்டு, செப்டம்பர் 7 அன்று மும்பையில், கிராண்ட் மராத்தாவில் நடைபெற்ற பெரிய நிகழ்வில் 2008, முகி பிரின்ஸ் டுளி என்பவருடன் மணம் முடிக்க நிச்சயிக்கப்பட்டார். மணமகன் நியூயார்க்கில் வசிக்கின்ற நிதி ஆலோசகரும் வணிகரும் ஆவார். 2008 ஆம் ஆண்டு நவம்பர் 2 ஆம் நாளன்று நாக்பூர் குருத்வாராவில் நடைபெற்ற சீக்கிய முறைப்படி நடைபெற்றது. இதைத் தொடர்ந்து வரவேற்பு நிகழ்வும் நடந்தது. இத்தம்பதியினருக்கு ஒரு ஆண் குழந்தை பிறந்தது.
2013 ஆம் ஆண்டு சூலையில் தனது கணவருக்கு எதிராக முகி குடும்ப வன்முறை புகார் ஒன்றை இந்திய தண்டனைச் சட்டம் பிரிவு 498A (கொடுமை மற்றும் துன்புறுத்தல்) மற்றும் பிரிவு 377 (இயல்புக்கெதிரான பாலுறவு) ஆகியவற்றின் கீழ் முதல் தகவல் அறிக்கையைப் பதிவு செய்தார். சூன் 2014 இல் தம்பதியினர் ஒத்திணக்கமான மணவிலக்கு கிடைக்கப்பெற்றனர்.
அறப்பணிகள்
யுக்தா முகி சமூக மற்றும் அறம் சார்ந்த நோக்கங்களுடன் ஏழை மக்கள் மற்றும் வாய்ப்பு மறுக்கப்பட்ட மக்களுக்கான பணிகளில் தன்னை ஈடுபடுத்திக் கொண்டார். 2010 ஆம் ஆண்டில் இவர் கண்தானம் செய்வதற்கு உறுதி அளித்துள்ளார். யுக்தா முகி மற்றும் ஐஸ்வர்யா ராய் ஆகியோர் கண்தானம் வழங்க முன்வந்துள்ள சில பாலிவுட் பிரபலங்களில் உள்ளடங்குவர்.
அரசியல்
2004 ஆம் ஆண்டில், முகி பாரதிய ஜனதா கட்சியின் உறுப்பினரானார்.
மேற்கோள்கள்
பகுப்பு:1977 பிறப்புகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள்
பீட்டர் பரெல்
பீட்டர் பரெல்   Peter Burrell, 1st Baron Gwydyr , பிறப்பு: சூன் 16, 1754, இறப்பு: சூன் 29 1820),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1787 களில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பீட்டர் பரெல் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 23, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1754 பிறப்புகள் பகுப்பு:1820 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
ஆலங்குடி நாமபுரீசுவரர் கோயில்
ஆலங்குடி நாமபுரீசுவரர் கோயில் புதுக்கோட்டை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் புதுக்கோட்டை மாவட்டத்தில் ஆலங்குடி என்னுமிடத்தில் அமைந்துள்ளது. தேவர்களும் அசுரர்களும் பாற்கடலைக் கடந்தபோது தேவர்கள் விஷத்தை சிவனுக்கு வழங்கினர். உலக மக்கள் உய்வதற்காக இறைவன் அந்த ஆலகால விஷத்தைக் குடித்தார். அதனால் இவ்வூர் ஆலங்குடி எனப்படுகிறது.
இறைவன், இறைவி
இக்கோயிலின் மூலவராக நாமபுரீசுவரர் உள்ளார். இங்குள்ள இறைவி அறம்வளர்த்த நாயகி ஆவார். மூலவர் எதிரில் இருக்கும் நந்தி நாமத்துடன் காணப்படுவது இக்கோயிலின் சிறப்பாகும். அதனால் மூலவரை நாமபுரீசுவரர் என்று கூறுகின்றனர். விஷ்ணு நந்தி வடிவில் சிவனை வழிபட்டதாகக் கூறுவர்.
அமைப்பு
கோயிலில் சூரியன், கால பைரவர், பால சனீசுவரர், லிங்கோத்பவர், தட்சிணாமூர்த்தி, ஆதி மாணிக்கவாசகர், மகாலட்சுமி, ஆஞ்சநேயர் ஆகியோரின் சன்னதிகள் உள்ளன. தட்சிணாமூர்த்தி ரிஷபத்தோடும், நான்கு ரிஷிகளுக்குப் பதிலாக இரண்டு ரிஷிகளோடும் காலடியில் முயலகனோடு காணப்படுகிறார். இவர் மேதா தட்சிணாமூர்த்தி எனப்படுகிறார். பொதுவாக சிவன் கோயில்களில் சூரியனையும், சந்திரனையும் காணலாம். ஆனால் இக்கோயிலில் சூரியன் மட்டுமே காணப்படுகிறார். அவரது வலது புறம் கால பைரவரும், இடது புறம் அவருடைய மகன் சனீசுவரரும் உள்ளனர். இவர் பால சனீசுவரராக உள்ளார். மார்கழி 25 முதல் தை 10ஆம் நாள் வரை சூரிய வெளிச்சம் மூலவரின் மேல் விழுகிறது.
திருவிழாக்கள்
புதன் பிரதோஷம், சனி பிரதோஷம், சிவராத்திரி போன்ற விழாக்கள் இக்கோயிலின் விழாக்களாகும். சிவன் கோயில்களில் சனி பிரதோஷம் சிறப்பாகக் கொண்டாடப்படும். இக்கோயிலில் புதன் பிரதோஷம் சிறப்பாக கொண்டாடப்படுகிறது.
மரனேசுவரர் லிங்கத்தலம்
மரனேசுவரர் லிங்கத்தலம்இந்தியாவின் கர்நாடக மாநிலம், மாண்டியா மாவட்டம், தலக்காட்டில் உள்ள பஞ்ச லிங்க தலங்களில் ஒன்று. இத்தலம் தலக்காட்டில் காவிரி ஆற்றின் தெற்கு கரைப் பகுதியில் அமைந்துள்ளது.
இதனையும் காண்க
பகுப்பு:கர்நாடகாவில் உள்ள சிவன் கோயில்கள் பகுப்பு:கர்நாடகாவில் உள்ள இந்துக் கோயில்கள்
கீழ்புதுப்பாக்கம் ஊராட்சி
கீழ்புதுப்பாக்கம் ஊராட்சி (Kilpudupakkam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5554 ஆகும். இவர்களில் பெண்கள் 2735 பேரும் ஆண்கள் 2819 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோல்வப்டன் பாசுபேட்டு
தோல்வப்டன் பாசுபேட்டு (Tolvaptan phosphate) என்பது இதய வீக்கச் சிகிச்சைக்கு பயன்படுத்தப்படும்  மருந்து ஆகும். தோல்வப்டனின் முன் மருந்தாக இது நிர்வகிக்கப்படுகிறது. நரம்புவழி நிர்வாகத்திற்காக தோல்வப்டன் சோடியம் பாசுபேட்டு உப்பாக உருவாக்கப்படுகிறது. தோல்வப்டான் பாசுபேட்டு மனித உடலில் டோல்வப்டான் மருந்தாக வளர்சிதை மாற்றம் செய்யப்பட்டு பின்னர் பயன்படுத்தப்படுகிறது. சப்பான் நாட்டைச் சேர்ந்த ஒட்சுகா மருந்து நிறுவனம் தோல்வப்டன் பாசுபேட்டை உருவாக்கியது. 2022 ஆம் ஆண்டு சப்பானில் பயன்படுத்தவும் அனுமதிக்கப்பட்டது.
மேற்கோள்கள்
பகுப்பு:குளோரோ அரீன்கள் பகுப்பு:மருந்துகள் பகுப்பு:பென்சனிலைடுகள் பகுப்பு:கரிம பாசுபேட்டுகள்
அவா
அவா அல்லது ஆவல் என்பது ஒரு நபரின் மனத்தில் உண்டான எதிர்பார்ப்பினால் உண்டாகும் உணர்வாகும். ஆசை என்பது தான் அடைய விரும்பும் உணர்வாகவும், ஆவல் தோன்றி விட்டாலோ ஒருவர் தான் நினைத்ததை அடையாமல் இருக்க மாட்டார்கள் என்றும் பிரித்துக் காட்டலாம்.
மகப்பேறு காலம்
மகப்பேறு காலத்தில் மனைவிமார்கள் புளிப்பு பொருந்திய உணவுகளின்பால் பெருமளவில் அவா கொள்வர்.
பௌத்தம்
பௌத்தத்தில் புத்தர் மக்கள் இன்பமாயிருக்கவும் வீடுபேறு பெறவும் தன் ஆவல்களையும், ஆசைகளினையும் அடக்க வேண்டும் என்பதோடு, எனினும் ஆவலை முழுவதுமாக துறக்க இயலாது என்பதனால் அவர்கள் அவ்வுணர்வினை சரியாக கையாள வேண்டும் என்று போதிக்கிறார். புத்தர் தன்னை பின்பற்றுவோர் தன் ஆசைகளை வழிநடத்த ஆவலைக்கட்டுப்படுத்தும் அவாவினைக்கொள்ள வேண்டுமென பழம்பெரும் கல்வெட்டுகள் மூலம் உரைத்திருக்கிறார்.
உசாத்துணை
பகுப்பு:மனித உணர்வுகள் பகுப்பு:உணர்ச்சிகள்
இன்டோமெதாசின்
இன்டோமெதாசின் (Indometacin) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி, மாதவிடாய் வலி, தலைவலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து அசிட்டிக் காடிக் கிளைப் பொருள்கள் வகைக்குள் அடங்குகின்றது. இம்மருந்து indomethasin போன்ற வணிகப் பெயர்களில் விற்பனை செய்யப்படுகின்றது.
மருத்துவப் பயன்பாடு
பொதுவாக திறந்த தமனி நாளம் மூடுதல், தொடர் ஒற்றைத்தலைவலி (Hemicrania continua), ஒற்றைத்தலைவலி, எலும்பு மூட்டுத்தேய்வு, தம்ப முள்ளந்தண்டழற்சி, கீல்வாதம், மாதவிடாய் வலி,முடக்கு வாதம் போன்ற நோய்களுக்கு இன்டோமெதாசின் பயன்படுத்தப்படுகின்றது, இவை தவிர குறைப்பிரவசத்தைத் தாமதமாக்கல், பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.
பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், கருப்பு நிறத்துடன் அல்லது குருதியுடன் வயிற்றுப்போக்கு, மூச்சு விடக் கடினம், குறைவாக சிறுநீர் கழித்தல், தசைச் சோர்வு ஆகும். இவற்றைத்தவிர வயிற்றுப் பொருமல், குருதிக்குழலிய விளைவுகள் (மாரடைப்பு, மூளைக் குருதியடைப்பு), தோல் நமைச்சல், காதில் ரீங்காரம், தலைச்சுற்று பக்க விளைவுகளும் இன்டோமெதாசின் பயன்பட்டால் ஏற்படும்.
பயன்பாட்டெதிர் நிலைகள்
இம்மருந்து குடற்புண், ஆஸ்துமா, ஒவ்வாமை உள்ளவர்கள், உயர் குருதி அழுத்தம், கல்லீரல் பாதிப்பு, சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
மேற்கோள்கள்
பகுப்பு:மருந்துகள் பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பு:கார்பாக்சமைடுகள் பகுப்பு:குளோரோ அரீன்கள் பகுப்பு:இண்டோல்கள்
இலாவர் கோர்னிலோவ்
இலாவர் ஜார்ஜியெவிச் கோர்னிலோவ்  (Lavr Georgiyevich Kornilov, Лавр Георгиевич Корнилов, ; 18 ஆகத்து 1870–13 ஏப்ரல் 1918) முதல் உலகப் போரின் போதும் தொடர்ந்த உள்நாட்டுப் போரின் போதும் இம்பீரியல் உருசியப் படையில் புலனாய்வு அதிகாரியாகவும் ஜெனரலாகவும் பணியாற்றியவர். இவர் ஆகத்து/செப்டம்பரில் அலெக்சாண்டர் கெரென்சுகியின் இடைக்கால அரசை வலுப்படுத்த எண்ணி தோல்வியுற்ற கோர்னிலோவ் நிகழ்விற்காக பெரிதும் அறியப்படுகிறார். அரசுத் தலைவர் கெரென்சுகி போல்செவிக்குகளால் சிறைபடுத்தப் பட்டுள்ளதாக தவறாக எண்ணி இவர் நிகழ்த்திய இராணுவ நடவடிக்கையால் இராணுவப் புரட்சி நிகழ்த்தியதாக கைது செய்யப்பட்டார். இந்நிகழ்வு கெரென்சுகியின் ஆட்சியை வலுப்படுத்துவதற்கு மாற்றாக பலவீனப்படுத்தியது.
வெளி இணைப்புகள்
பகுப்பு:உருசியாவின் வரலாறு பகுப்பு:உருசிய நபர்கள் பகுப்பு:1870 பிறப்புகள் பகுப்பு:1918 இறப்புகள்
தர்மநீதி ஊராட்சி
தர்மநீதி ஊராட்சி (Dharmaneethi Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அல்போன்சோ கனோ
அல்போன்சோ கனோ (Alfonso Cano)என்பவரின் இயற்பெயர் கில்லர்மோ லியான் சான் வர்கஸ் (Guillermo León Sáenz Vargas 22 சூலை 1948–4 நவம்பர் 2011) ஆகும். இலத்தீன் அமெரிக்காவின் கொலம்பியாவில் பார்க் என்ற மார்க்சிய இடதுசாரிக் குழுவின் தலைவராக அல்போன்சோ கனோ இருந்தார். பார்க் என்பது ஆயுதப் புரட்சியில் நம்பிக்கை கொண்டு போராடிய ஒரு தீவிரவாத அமைப்பாகும்.
வாழ்க்கைக் குறிப்பு
கொலம்பியாவில் பொகொடாவில் பிறந்த அல்போன்சா கனோ கொலம்பியா தேசியப் பல்கலைக் கழகத்தில் மாந்தவியல் கல்வியைப் படித்தார். அங்கு பொதுவுடைமை நண்பர்களைச் சந்திக்கும் வாய்ப்புக் கிட்டியதால் பார்க் என்னும் மார்க்சிய இடது சாரி அமைப்பில் இணைந்தார். பல்கலைக்கழகப் படிப்பை இடையிலேயே கைவிட்டார். தீவிர அரசியலில் இறங்கினார். 1970 இல் பார்க் அமைப்பில் சேர்ந்த அல்போன்சோ கனோ படிப்படியாக உயர்ந்து 2008 ஆம் ஆண்டில் அவ்வமைப்பின் தலைவர் ஆனார்.
அமெரிக்காவிலும் ஐரோப்பியாவிலும் பார்க் அமைப்பு ஒரு அச்சுறுத்தல் அமைப்பாகக் கருதப்பட்டது. கனோ தம் கொள்கைகளிலும் செயல்களிலும் உறுதியாகவும் நெகிழ்ச்சித்தன்மை அற்றவராகவும் இருந்தார். கொரில்லா போர் முறைகளைப் பரப்பியும் வந்தார். 2011 ஆம் ஆண்டு நவம்பர் மாதம் நாலாம் பக்கலில் கொலம்பிய அரசின் படை இவரைச் சுட்டுக் கொன்றது.
மேலும் பார்க்க
https://marxistleninist.wordpress.com/tag/alfonso-cano/
பகுப்பு:இலத்தீன் அமெரிக்க புரட்சியாளர்கள் பகுப்பு:1948 பிறப்புகள் பகுப்பு:2011 இறப்புகள் பகுப்பு:கொலம்பிய நபர்கள்
ந. இராமசாமி
நடேசகணபதிகள் இராமசாமி அய்யர் (Natesaganabadigal Ramaswami Ayyar) இந்தியாவின் தமிழ்நாடு மாநிலத்தில் உள்ள திருச்சிராப்பள்ளியைச் சேர்ந்த ஒரு கல்வியாளர், சமூக சீர்திருத்தவாதி மற்றும் வழக்கறிஞர் ஆவார். 1896 முதல்1976 வரையிலான காலத்தில் இவர் வாழ்ந்தார். கட்டுப்பாடான ஓர் இந்துக் குடும்பத்தில் 1896 ஆம் ஆண்டு பிறந்த இவர், ஒரு குற்றவியல் வழக்கறிஞராகத் தனது வாழ்க்கையைத் தொடங்கினார், ஆனால் 1930 களில் தன்னுடைய வழக்கறிஞர் தொழிலை நிறுத்திவிட்டு சாவித்ரி வித்தியாலயம் என்ற பெண்கள் பள்ளியை 1938 ஆம் ஆண்டு திருச்சிராப்பள்ளியில் தொடங்கினார். அக்காலத்தில் சமூகத்தில் பெண்கள் கல்வி மிகவும் பின்தங்கிய நிலையில் இருந்தது. படிப்படியாக வளர்ந்த இப்பள்ளி பின்னாளில் ஒரு கல்விக் குழுமமாக விரிவடைந்தது. சாவித்திரி வித்யாலயா இந்து பெண்கள் மேல்நிலைப்பள்ளி, சீத்தாலட்சுமி ராமசாமி கல்லூரி, காமகோடி வித்யாலயா மற்றும் பெண்களுக்கான பத்மபூசன் ந.ராமசாமி அய்யர் நினைவு பல்தொழில்நுட்பப் பயிலகம் உட்பட 10000 மாணவர்களைக் கொண்ட கல்விக்குழுமமாக இப்பள்ளி வளர்ச்சியடைந்துள்ளது. இவ்வனைத்து கல்வி நிறுவனங்களும் ந.ராமசாமி அய்யர் கல்வி வளாகம் என்ற 30 ஏக்கர் பரப்பளவிலுள்ள தொகுப்புக் கட்டிடத்திற்குள் இடம்பெற்றுள்ளன. தொடக்கக் கல்வி முதல் முதுகலை பாடப்பிரிவுகள் மற்றும் தொழில்சார் பாடங்கள் வரையிலும் இங்கு கல்வி கற்பிக்கப்படுகிறது. கல்விக்கு இவர் ஆற்றியுள்ள அரும் பணியைப் பாராட்டி, இந்திய அரசாங்கம் 1971 ஆம் ஆண்டு நாட்டின் மூன்றாவது மிக உயரிய விருதான பத்ம பூசண் விருதை இவருக்கு வழங்கி சிறப்பித்தது. 1976 ஆம் ஆண்டு 80 ஆவது வயதில் இவர் காலமானார். ராமசாமி அய்யரின் இளைய புதல்வர் பஞ்சாபகேசன் தன்னுடைய தந்தையின் முயற்சிகளை தனதாக்கிக் கொண்டு தற்பொழுது இக்கல்விக் குழுமத்தின் தலைவராக செயல்பட்டு வருகிறார்.
மேற்கோள்கள்
பகுப்பு:பத்ம பூசண் விருது பெற்றவர்கள் பகுப்பு:1896 பிறப்புகள் பகுப்பு:1976 இறப்புகள் பகுப்பு:பத்ம பூசண் விருது பெற்ற தமிழர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:20 ஆம் நூற்றாண்டு இந்திய வழக்கறிஞர்கள்
இரவிபுதூர் நவநீத கிருஷ்ணசுவாமி கோயில்
இரவிபுதூர் நவநீத கிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், இரவிபுதூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எட்வர்ட் ஹக்
எட்வர்ட் ஹக்  Edward Hack , பிறப்பு: அக்டோபர் 1, 1913, இறப்பு: செப்டம்பர் 20 1987),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1937 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
எட்வர்ட் ஹக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 23, 2011.
ஐரிய மொழி
ஐரிய மொழி (ஆங்கிலம்:Irish language) என்பது அயர்லாந்து நாட்டிலுள்ள மக்களால் பேசப்படும் ஒரு மொழி ஆகும். அயர்லாந்தில் மட்டும் 1.77 மில்லியன் மக்களுக்கு, இம்மொழி தெரியும். இம்மொழியானது, அயர்லாந்து அரசாங்கத்தின் அரசாங்க மொழியாக இருக்கின்றது. அர்ஸ் என்பது பண்டைய பெயர் ஆகும். இது கெல்டிக் மொழிகளின் கோடெலிக் (Goidelic) உபகுடும்பத்தில் இருக்கும் மொழிகளில் ஒன்றாகும். பழைய ஐரிஷ் மொழியின் கையெழுத்துப் பிரதி எதுவும், ஏழாம் நூற்றாண்டுக்கு முன்னால் கிடைக்கவில்லை. 4 ஆம் நூற்றாண்டு முதல் ஆறாம் நூற்றாண்டுக் கல்வெட்டுக்களில், இம்மொழியின் சுவடுகள் கிடைத்துள்ளன. அக்கல்வெட்டு மொழியானது, கையெழுத்துப் பிரதியில் காணப்படும் மொழி உருவத்துக்கு முற்பட்ட உருவத்தைப் பெற்றுள்ளது. 16ஆம் நூற்றாண்டில் உண்டாகிய ஆங்கிலத்தின் செல்வாக்கு, நாளுக்குநாள் அதிகமாக வளர்ந்து வந்ததால், 1835-இல் 40 இலட்சமாக இருந்த ஐரிஷ் மொழி பேசுவோர் தொகை, 1911-இல் 5,80,000 ஆகக் குறைந்து விட்டது. ஆயினும் 1921-இல், ஐரிஷ் சுதந்திர நாடு தோன்றியதும், ஐரிஷ் மொழியே அரசாங்க மொழியாக ஆயிற்று. தற்போது இம்மொழியானது, அந்நாட்டுப் பாடசாலைகளில் கற்பிக்கப்படுகிறது.
வளர்ச்சி
கிறித்தவ சமயமானது, அயர்லாந்து நாட்டுக்குக் கி. பி 5ஆம் நூற்றாண்டில் வந்து சேர்ந்தது. அம்மத வருகைக்கு முன்னர், அந்த நாட்டு மொழியில், எழுதப்ப்ட்ட இலக்கியம் எதுவும் இல்லாமல் இருந்தது. அவர்களிடையே, ஆகம் (Ogam) என்னும் ஓர் அரிச்சுவடி மட்டுமே காணப்பெற்றது. அந்த அரிச்சுவட்டில், மொத்தம் இருபது எழுத்துக்கள் மட்டுமே இருந்தன. அந்த எழுத்துக்களும், கல்வெட்டில் பொறிப்பதற்கு மட்டுமே பயன்படக் கூடியதாக இருந்தது. செயின்ட் பாட்ரிக்கும், பிற கிறிஸ்தவப் பாதிரிமாரும், 432-இல் அயர்லாந்து வந்து சேர்ந்தபின், ஐரிஷ் மக்கள் அவர்களிடமிருந்து, இலத்தீன் எழுத்துருக்களைக் கற்றுக்கொண்டு, அதைத் தங்கள் மொழிக்கு ஏற்றவாறு மாற்றி அமைத்துக் கொண்டனர். ஆகவே, ஏழாம் நூற்றாண்டுக்கு முன்னர் எழுதப் பெற்ற ,எந்த ஐரிஷ் இலக்கியமும் இப்பொழுது கிடைக்கவில்லை. ஏழாம் நூற்றைண்டுக்கு பின்னே தான், எழுந்த கவிதைகளும் கதைகளும் எழுத்துருவம் பெற்றன. ஆயினும், இந்த ஆதிகாலமே ஐரிஷ் இலக்கியத்தின் 'பொற்காலம்' என்று கருதப்படுகிறது.
இலக்கியம்
ஐரிஷ் இலக்கியம் என்பது இரண்டு பிரிவுகளைப் பெற்றுள்ளது. ஒன்று காலிக் மொழி என்னும், ஐரிஷ் மொழியில் எழுதப்பெற்றது. இதனை ஐரிஷ் இலக்கியம் என்று அழைப்பர். ஆங்கிலேயர் அயர்லாந்து நாட்டைக் கைப்பற்றியபின், ஐரிஷ் மக்கள் ஐரிஷ் பொருள்களை வைத்து, ஆங்கில மொழியில் இயற்றப் பட்டவை ஆகும். இதனை ஆங்கிலோ-ஐரிஷ் இலக்கியம் என்பர். அந்த இலக்கியத்தில் காண்பவற்றில் மிகச் சிறந்தவையாக செயின்ட், பாட்ரிக் போன்ற கிறிஸ்தவச் சான்றோர்களுடைய வரலாறுகளும், உணர்ச்சிக் கவிதைகளும், வீரர் கதைகளும் இடம் பெற்றுள்ளன. அந்தக் காலத்தில் கிறிஸ்தவ சமயம் செழித்தோங்கியபடியால், அயர்லாந்து நாட்டைச் 'சான்றோரும் புலவரும் நிறைந்த நாடு' என்று கூறுவதுண்டு. ஐரிஷ் மக்கள் சட்டம், வரலாறு முதலிய நினைவில் வைக்க வேண்டிய நூல்களைச் செய்யுள் (Verse) உருவத்தில் அமைத்தனர். பன்னிரண்டாண்டுகள் கல்விப் பயிற்சி பெற்ற, 'விலிட்' என்னும் தேசியப் புலவர்கள், வரலாற்றுச் செய்திகளைச் செய்யுளாக எழுதினர். பாணர் என்போர் தங்களை ஆதரித்தவர்களைப் பற்றிய புகழ்ச்சிக் கவிதைகளையும், அவர்களுடைய பகைவர்களைப் பற்றி எள்ளித்திருத்தும் இலக்கியங்களையும் (Satires) புனைந்தனர். இம்மொழியில் பெரிய இதிகாச நூல் எதுவும் காணப்பெறவில்லை. இயற்கைக் காட்சிகளை ஒவ்வொன்றாக வருணிக்காமல், இரண்டொரு பொருள்களை வருணித்துக் காட்சி முழுவதையும், மனக்கண்முன் நிற்குமாறு செய்துவிடுகின்ற கவிதகைள் இயற்றப் பட்டன. இது ஓர் அரிய திறமையாகும்" என்று கூனோமேயர் (Kuno Meyer) என்பவர் கூறுகிறார். இத்தகைய கவிதைகளை இயற்றியவர்கள், ஐரிஷ் சான்றோர்களும் சன்னியாசிகளுமாவர். ஆனால், எந்த காவியத்திலும்,அதனை இயற்றியவர் பெயர்கள் பொறிக்கப்படாமலேயே உள்ளன. மதத் தொடர்பில்லாத கவிதைகளைப் பாணர்கள் இயற்றினர். அவர்களுடைய பெயர்களை, அவர்களது கவிதைகளில் அறிய முடிகிறது. அவர்கள் சமூகத்தில் அளவற்ற செல்வாக்குடன் இருந்தனர். அவர்கள் கிறித்தவ சன்னியாசிகளுக்கும், ஆசான்களாகக் கூட இருந்தனர். அவர்களை மக்கள் நன்றாக ஆதரித்தபடியினாலேயே, பின்னால் வந்த, ஆங்கில அரசாங்கம் அவர்களைக் கொடிய அடக்குமுறைக்கு ஆளாக்கி வந்தது. பாணர் கவிதைகளில் மிகச் சிறந்தவை என, 1651-இல் கின்ஸேல் போர்க்களத்தில் தோல்வியடைந்து, அயர்லாந்து அடிமையானதைப் பற்றிய வருத்தத்தையும் கோபத்தையும் வெளியிடும் கவிதைகள் எனலாம்.
மேற்கோள்களும் குறிப்புகளும்
பகுப்பு:அயர்லாந்து பகுப்பு:செல்திக்கு மொழிகள்
சந்திரபானு
சந்திரபானு (ஆங்கிலம்: Chandrabhanu அல்லது Chandrabhanu Sridhamaraja; தாய்: จันทรภาณุ ศรีธรรมราช) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1230-ஆம் ஆண்டில் இருந்து 1263-ஆம் ஆண்டு வரை ஆட்சி செய்த அரசராவார்.
தென் தாய்லாந்தில் இவர் கட்டிய கோயில் மூலமும் பாண்டியர் கீழ் சில ஆண்டுகள் இலங்கையை ஆண்டதன் மூலமும் அதிகம் அறியப்படுகிறார். மகாவம்சத்தின் படி இவர் தற்போதைய தாய்லாந்து நாட்டின் தாமிரலிங்க அரசை ஆண்ட தமிழ் கடற்கொள்ளையர்களின் தலைவன் ஆவார்.
வரலாறு
இவர் 1247-ஆம் ஆண்டில் இரண்டாம் பராக்கிரம்மபாகு என்னும் சிங்கள் அரசனை எதிர்த்து தோல்வி அடைந்தார். பின்னர் பாண்டியர் உதவியுடன் சில ஆண்டுகள் வட இலங்கையை ஆண்டு, சில ஆண்டுகள் கழித்து பாண்டிய பேரரசை எதிர்த்தான்.
முதலாம் சடையவர்மன் சுந்தரபாண்டியன் என்னும் பாண்டிய வேந்தன் தலைமையில் நடந்த போரில் (1262- 1264); இவர் இரண்டாம் சடையவர்மன் வீரபாண்டியன் என்பவரால் கொல்லப்பட்டார். அதன் பிறகு இலங்கையிலுள்ள பாண்டியர் படையை எதிர்க்கும் கொள்கையும்; தாமிரலிங்க அரசை நிர்வகிக்கும் பொறுப்பும்; இவரின் மகனான சாவகன் மைந்தன் கீழ் வந்தன.
சாவகன் மைந்தன்
சந்திரபானுவின் மகனான சாவகன் மைந்தன் (கி.பி. 1255 - 1263) தாய்லாந்து நாட்டு தாமிரலிங்க இளவரசன் ஆவார். இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்து பின் 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார்.
அப்படை எடுப்புக் காலத்தில் தாமிரலிங்கத்தை ஆண்ட இவரின் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்பட்டான்.
முதலாம் சடையவர்மன் சுந்தரபாண்டியன்
பின் பாண்டியர் பேரரசனான முதலாம் சடையவர்மன் சுந்தரபாண்டியன் என்பவரிடம் இவரும் இவரின் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.
இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான்.
முதலாம் மாறவர்மன் குலசேகர பாண்டியன்
அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.
1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான்.
மேலும் காண்க
பகுப்பு:தாய்லாந்து அரசர்கள் பகுப்பு:1270 இறப்புகள்
தேசிய நவீன கலைக்கூடம், மும்பை
தேசிய நவீன கலைக்கூடம் (National Gallery of Modern Art) இந்தியாவில் மகாராஷ்டிர மாநிலத்தில் மும்பையில் 1996 ஆம் ஆண்டில் பொதுமக்கள் பார்வைக்காகத் திறந்து வைக்கப்பட்டது. இங்கு பிரபலமான கலைஞர்கள், சிற்பிகள் மற்றும் வெவ்வேறு நாகரிகங்களைச் சேர்ந்த பல்வேறு காட்சிப்பொருள்கள் காட்சிக்கு வைக்கப்பட்டுள்ளன. இந்த கலைக்கூடம் கொலாபாவில் உள்ள எம்.ஜி.சாலையில் ரீகல் சினிமாவுக்கு அருகிலுள்ள கோவாஸ்ஜி ஜஹாங்கிர் ஹாலில் கோட்டைப் பகுதியில் அமைந்துள்ளது.
வரலாறு
தேசிய அளவிலான ஒரு கலைக்கூடத்தின் அமைப்பதற்கான யோசனை முதன்முதலில் 1949 ஆம் ஆண்டில் உருவானது. அந்த யோசனையானது பிரதமர் ஜவஹர் லால் நேரு மற்றும் மௌலானா ஆசாத் ஆகியோராலும், ஹுமாயூன் கபீர் போன்ற அதிகாரப்பொறுப்பில் இருந்தவர்களாலும் உள்ளூர் கலை சமூகத்தினராலும் மேம்படுத்தப்பட்டது. பிரதமர் ஜவஹர்லால் நேரு மற்றும் நகரின் கலைஞர்கள் மற்றும் கலை ஆர்வலர்கள் முன்னிலையில் துணைத் ஜனாதிபதியான டாக்டர் சர்வபள்ளி இராதாகிருஷ்ணன் அவர்கள் முறையாக 29 மார்ச் 1954 ஆம் நாளன்று திறந்து வைத்தார். லுடியென்ஸின் டெல்லியின் பிரதான மாளிகைகளில் ஒன்றான ஜெய்ப்பூர் ஹவுஸின் தெரிவு நிறுவனத்தின் உயர் நிலையிலான முக்கியத்துவத்தைக் குறிக்கிறது. ஜெய்ப்பூர் மகாராஜாவின் இல்லமாக சர் ஆர்தர் ப்ளோம்ஃபீல்ட் வடிவமைத்த, மத்திய குவிமாடம் கொண்ட பட்டாம்பூச்சி வடிவ கட்டிடம் 1936 இல் ஆம் ஆண்டில் கட்டப்பட்டது ஆகும். சர் எட்வின் லுடியன்ஸ் காட்சிப்படுத்திய மத்திய அறுகோணத்தின் பாணியில் இது அமைந்தது. டெல்லியில் புதிய தலைநகருக்கு காட்சிப்படுத்திய மற்றும் வடிவமைத்தவர் ஹெர்பர்ட் பேக்கருடன் லுடியன்ஸ் இணைந்து புதிய வடிவம் தந்தனர். பிகானேர், ஹைதராபாத் போன்ற பிற சுதேசப் பிராந்தியளுக்காக வடிவமைக்கப்பட்ட கட்டிடங்களின் பாணியைக் கொண்டே ஜெய்ப்பூர் ஹவுஸ் இந்தியா கேட்டினையும் கொண்டமைந்தது.
தேசிய நவீன கலைக்கூடத்தின் துவக்கமானது பல்வேறு சிற்பங்களின் கண்காட்சியைக் கொண்டு அமைந்திருந்தது. மிகப் புகழ் பெற்ற சிற்பிகளான டி.பி.ராய் சௌத்தரி, ராம்கிங்கர் பைஜ், சங்கோ சவுத்ரி, தன்ராஜ் பகத், சர்பாரி ராய் சௌத்தரி உள்ளிட்ட  கலைஞர்கள் இந்த நிகழ்ச்சியில் கலந்து கொண்டனர். இந்த நிகழ்ச்சிக்கு தேசிய நவீன கலைக்கூடத்தின் முதல் காப்பாளரான ஹெர்மன் கோய்ட்ஸ்  ஏற்பாடு செய்திருந்தார். ஒரு பிரபல ஜெர்மன் கலை வரலாற்றாசிரியரான கோய்ட்ஸ் முன்பு பரோடா அருங்காட்சியகத்தை அமைப்பதற்கு பொறுப்பேற்ற பெருமை உடையவர் ஆவார்.
தேசிய நவீன கலைக்கூடத்தின் காட்சிக்கூடங்கள் இந்திய அரசாங்கத்தின் பண்பாட்டுத் துறையின் துணை அலுவலகமாக நடத்தப்பட்டு நிர்வகிக்கப்பட்டு வருகிறது, மேலும் காட்சிக்கலை மற்றும் பிளாஸ்டிக் கலைத் துறையில் சுமார் 1857 ஆம் முதல் கடந்த நூற்று ஐம்பது ஆண்டுகளில் கடந்து வரும் கலை வடிவங்கள் இங்கு காட்சிக்கு வைக்கப்பட்டுள்ளன.
சேகரிப்புகள்
தேசிய நவீன கலைக்கூடத்தில் பாப்லோ பிக்காசோவின் படைப்புகளின் தொகுப்பு மற்றும் எகிப்திய கலைப்பொருட்கள் மம்மிகள் மற்றும் சிலைகள் ஆகியவை காட்சிக்கு வைக்கப்பட்டுள்ளன.
பார்வையாளர்கள் நேரம்
தேசிய நவீன கலைக்கூடம் அனைத்து தேசிய விடுமுறை நாள்கள் மற்றும் திங்கட்கிழமை தவிர பிற நாட்களில் பார்வையாளர்களுக்காகத் திறந்திருக்கும். இந்த கலைக்கூடத்தினை காலை 11.00 மணி முதல் மாலை 6.00 மணி வரை பார்வையிடலாம். 2.00 மணி நேரத்திலிருந்து 3.00 மணி நேரத்திற்குள் இங்குள்ள காட்சிப்பொருள்களைக் காணமுடியும். 12 வயது வரையிலான குழந்தைகளுக்கு அனுமதி இலவசம். வயதிற்கான அடையாள அட்டை காண்பிக்கப்பட வேண்டும். இந்த கலைக்கூடத்தைப் பார்வையிட உள்ளூர் பார்வையாளர்கள் ரூ.20உம், வெளிநாட்டுப் பார்வையாளர்கள் ரூ.500உம் செலுத்த வேண்டும்.
குறிப்புகள்
பகுப்பு:இந்திய அருங்காட்சியகங்கள் பகுப்பு:மும்பை
கூம்புவடிவத் தூய்மையாக்கி
கூம்புவடிவத் தூய்மையாக்கி ( Conical refiner) என்பது காகிதம் தயாரிக்கும் செயல்முறையில் காகிதக்கூழை தூய்மையாக்கப் பயன்படும் ஓர் இயந்திரமாகும். அமெரிக்கக் கண்டுபிடிப்பாளர் யோசப் யோர்தான் இவ்வியந்தரத்தைக் கண்டறிந்த காரணத்தால் இவ்வியந்திரம் யோர்தான் தூய்மையாக்கி என்ற பெயராலும் அழைக்கப்படுகிறது. இத்தூய்மையாக்கி இயந்திரத்திற்கான காப்புரிமை 1858 ஆம் ஆண்டு இவருக்குக் கிடைத்தது
உள்ளே சுற்றிலும் உலோகப் பட்டைகள் பதிக்கப்பட்ட கொள்கலன் உள்ள கோபுரமே கூம்புவடிவத் தூய்மையாக்கி எனப்படும். தூய்மையாக்கப்பட வேண்டிய பொருள் உயர் அழுத்த விகிதத்தில் கூம்புவடிவத் தூய்மையாக்கும் கோபுரத்திற்குள் செலுத்தப்படுகிறது. இப்பொருள் தேய்ப்பு விளைவை எட்டுவதற்காக, உலோகப் பட்டைக்ளிட விசையுடன் இயந்திரத்திற்குள் உலோகப் பட்டைகளிடம் செலுத்தப்படுகிறது. கோபுரத்தின் எதிர்ப்பக்கம் முடிவான விளைபொருள் வெளியேற்றப்ப்படுகிறது
மேற்கோள்கள்
பகுப்பு:தொழிற்துறை செயல்முறைகள்
பேட் மேன் (திரைப்படம்)
பேட் மேன் (Batman)திரைப்படம் 1989 ஆம் ஆண்டு வெளிவந்த ஆங்கிலத் திரைப்படமாகும்.சிறந்த கலை அமைப்பிற்கான ஆஸ்கார் விருதைப் பெற்ற திரைப்படம் பேட்மேன் என்பது குறிப்பிடத்தக்கது.வோப் கேன் மற்றும் பில் பின்கெர் போன்றவர்களின் கண்டுபிடிப்பில் வெளிவந்த வவ்வால் மனிதன் இத்திரைப்படம் வெளிவருவதற்கு முன்னர் சிறுவர்களுக்கான நாவல் முறையில் வெளிவந்ததென்பது குறிப்பிடத்தக்கது.
கதை
கொலை கொள்ளைகள் என நிகழும் கோதாம் நகரத்தில் புதிதாக வந்த வௌவால் மனிதன் என்றழைக்கப்பட்டவனால் பொது மக்கள் காப்பாற்றப் படுகின்றனர்.இவ்வௌவால் மனிதன் யார் என்பதனை அறியப் பலரும் விருப்பம் கொண்டனர்.ஆனால் எவராலும் வௌவால் மனிதன் பற்றிய விடயங்கள் அறிய முடியாமல் இருந்தது.ஆனால் பிந்தைய காலங்களில் வௌவால் மனிதன் ஒரு சாதாரண மனிதனான புரூஷ் வேய்ன் என்பவர் என்பதனை அறிந்து கொள்கின்றாள் கோதாம் நகரப் புகைப்படம் எடுப்பவரான விக்கி வேல் என்னும் ஒரு பெண்.பின்னர் அங்கு பொதுமக்களின் அழிப்பிற்குக் காரணமாக விளங்குகின்றான் ஜோக்கர் என்றழைக்கப்பட்டவன் கோதாம் நகரின் அழிவைத் தானே ஏற்படுத்தப்போவாதாக அனைவரையும் பயமுறுத்துகின்றான்.மேலும் புகைப்படம் எடுப்பவளான விக்கி வேலை தன்னுடன் கடத்திச் செல்கின்றான். பேட்மேனை கோதாம் நகரத்தில் இருந்து அழித்து அந்நகரத்தினை தானே ஆளவேண்டும் என்ற அவாவினால் விக்கி வேலைக் கடத்திச் செல்கின்றான்.இதனை அறிந்த வவ்வால் மனிதனான புரூஷ் அவனை அழித்து விக்கியைக் காப்பாற்றுகின்றான்.
பகுப்பு:ஆங்கிலத் திரைப்படங்கள் பகுப்பு:1989 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்கத் திரைப்படங்கள் பகுப்பு:பழிவாங்குதல் குறித்தான திரைப்படங்கள்
கோயிங் மை வே (திரைப்படம்)
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1944 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்கத் திரைப்படங்கள்
மான்சு மொழி
மான்சு மொழி (Manx language) 1974ஆம் ஆண்டில் அழிந்து போன ஒரு மொழி. இம்மொழி மாண் தீவில் பேசப்பட்டு வந்தது.
மேற்கோள்கள்
பகுப்பு:செல்திக்கு மொழிகள் பகுப்பு:மாண் தீவு பகுப்பு:ஐரோப்பிய மொழிகள்
மல்லிகார்ச்சுனர் லிங்கத்தலம்
மல்லிகார்ச்சுனர் லிங்கத்தலம்இந்தியாவின் கர்நாடக மாநிலம், மாண்டியா மாவட்டம், தலக்காட்டில் உள்ள பஞ்ச லிங்க தலங்களில் ஒன்று. இத்தலம் தலக்காட்டில் காவிரி ஆற்றின் மேற்கு கரைப் பகுதியில் அமைந்துள்ளது.
மேலும் காண்க
பகுப்பு:கர்நாடகாவில் உள்ள சிவன் கோயில்கள் பகுப்பு:கர்நாடகாவில் உள்ள இந்துக் கோயில்கள்